|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sgt. 16., 21000 Újvidék  Тelefon: +381 21 487 46 14, 487 48 67, 487 40 36  ounz@vojvodinа.gov.rs | |
|  | SZÁM: 128-454-340/2019-01 | DÁTUM: 2019. szeptember 25. | |

A Vajdaság autonóm tartományi általános és középfokú oktatás-nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására irányuló költségvetési eszközök odaítéléséről szóló szabályzat (VAT Hivatalos Lapja, 4/17. szám) 3. szakasza alapján, figyelemmel A Vajdaság Autonóm Tartomány 2019. évi költségvetéséről szóló tartományi képviselőházi rendeletre (VAT Hivatalos Lapja, 60/18. szám, 40/19. szám - pótköltségvetés), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPFOKÚ OKTATÁSI ÉS NEVELÉSI INTÉZMÉNYEK LÉTESÍTMÉNYEINEK ÚJJÁÉPÍTÉSE, ÁTÉPÍTÉSE, FELÚJÍTÁSA ÉS BERUHÁZÁSOS KARBANTARTÁSA 2019. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázati kiírás a Vajdaság Autonóm Tartomány 2019. évi költségvetéséről szóló tartományi képviselőházi rendeletben (VAT Hivatalos Lapja, 60/2018. szám és 40/2019. szám - pótköltségvetés) biztosított eszközökre szól, a következők szerint: a Vajdaság autonóm tartományi általános és középfokú oktatási és nevelési intézmények létesítményeinek újjáépítése, átépítése, felújítása és beruházásos karbantartásának finanszírozására és társfinanszírozására összesen **50.000.000,00 dinár** (az általános oktatás és nevelés szintjén **39.500.000,00 dinár**, a középfokú oktatás és nevelés szintjén **10.500.000,00** **dinár**).

Az eszközök rendeltetése a Vajdaság autonóm tartományi általános és középfokú oktatás-nevelési intézmények létesítményein eszközölt újjáépítési, átépítési, felújítási és beruházásos karbantartási munkálatok kivitelezésének támogatása, amelyekre a munkálatok kivitelezésének jóváhagyásáról szóló határozatot A tervezésről és építésről szóló törvény (Az SZK Hivatalos Közlönye, 72/2009., 81/2009, - kiigazítás, 64/2010. – alkotmánybírósági határozat, 24/2011., 121/2012., 42/2013. - alkotmánybírósági határozat, 50/2013. – alkotmánybírósági határozat, 98/2013. – alkotmánybírósági határozat, 132/2014., 145/2014., 83/2018., 31/2019. szám és 37/2019. szám – más törvény) 145. szakaszának 1. bekezdése értelmében az építési engedély kiadására illetékes szerv adja ki.

A Titkárság nem ítél meg eszközöket létesítmény építésének, hozzáépítésének és folyó karbantartási munkálatainak finanszírozására és társfinanszírozására.

Eszközöket olyan munkálatokra sem ítéli oda, amelyek teljes finanszírozását egyéb forrásokból biztosították.

A pénzügyi kötelezettségek teljesítése a Vajdaság Autonóm Tartomány 2019. évi költségvetésének fizetőképességével összhangban történik.

**PÁLYÁZATI FELTÉTELEK**

*1. Pályázók köre*

Az eszközök felosztásában részvételre jogosult igénybe vevők:

* a Szerb Köztársaság, Vajdaság AT és a helyi önkormányzatok által alapított Vajdaság autonóm tartományi általános és középfokú oktatási és nevelési intézmények,

*2. Az eszközök odaítélésének mércéi*

Az eszközodaítélési mércék - a Vajdaság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására irányuló költségvetési eszközök odaítéléséről szóló szabályzat szerint:

1. a projekt megvalósításának jelentősége a létesítményt használó diákok, tanárok és foglalkoztatottak biztonsága tekintetében,
2. a projekt megvalósításának jelentősége az oktató-nevelő munka színvonalas feltételeinek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított cselekmények,
7. a projekt megvalósításához szükséges biztosított eszközforrások.

**A PÁLYÁZAT ÁLTALÁNOS IRÁNYELVEI**

Ha a projekt műszakilag a kivitelezési munkálatok több független szakaszában is megvalósítható, a pályázati kérelmet a kivitelezési munkálatok világosan megfogalmazott szakaszára kell benyújtani, az egyértelműen meghatározott kivitelezési munkálatok és minden egyes szakaszra vonatkozóan a meghatározott pénzügyi eszközök feltüntetésével.

A munkálatok mellékelt költségtervében és előszámláján a munkálatok pontosan meghatározott mennyiségének és piaci árának szerepelnie kell, mivel az eszközöket az igénybe vevő részére a közbeszerzés lefolytatott eljárásával összhangban folyósítja a Titkárság (legfeljebb a jóváhagyott összeg mértékéig). A többlet munkálatokat és az elő nem irányzott munkálatokat a Titkárságnak nem áll módjában finanszírozni.

Az igénybe vevő, aki az adott projekttel máshol is pályázott, pályázhat a jelen pályázaton is, ha a pályázati kérelem benyújtásának pillanatában nem volt és nem is lehetett tudomása arról, hogy az adott projektre más pályázaton jóváhagytak-e számára eszközöket.

Az intézmény önrész címén biztosított eszközei lehetnek saját eszközök, támogatásból vagy a hatalom valamennyi szintjének költségvetéséből származó eszközök, valamint lehetnek pénzbeli és nem pénzbeli eszközök. A nem pénzbeli eszközök alatt be nem épített építőanyag értendő.

A pályázat szerinti eszközök odaítélése után az igénybe vevő köteles:

* a Titkársággal a költségvetési eszközök odaítéléséről szóló szerződést aláírni, amely szabályozza a szerződő felek kölcsönös jogait és kötelezettségeit,
* a közbeszerzésnek a Közbeszerzési Igazgatóság portálján való közzétételét megelőzően megküldeni a Titkárságnak a következő dokumentum-javaslatok fénymásolatát:

**- a közbeszerzési eljárás megindításáról szóló határozat a munkálatok értékének becslésével és a munkálatok finanszírozási forrásairól szóló pontos adatok feltüntetésével,**

**- az ajánlat-formanyomtatvány szerves részét képező munkálatok részletes leírása,**

**- szerződésminta,**

Ha a Titkárság jóváhagyja a közbeszerzési eljárás megindításáról szóló határozat-javaslatot, kiadja az eszközök igénybe vevőjének a közbeszerzési eljárás megindításának jóváhagyását.

* közbeszerzési eljárást lefolytatni (a javaslattevő kiválasztásáért az igénybe vevő és felelős személye felel),
* a kiválasztott kivitelezőnek a munka megfelelő elvégzését szavatoló bankgarancia fénymásolatát átnyújtani,
* a kiválasztott kivitelező számára előleg folyósításának visszautalására vonatkozó bankgarancia fénymásolatát átnyújtani, ha az eszközök igénybe vevője a kiválasztott kivitelezővel előleg folyósítására szerződött,
* a munkálatok kivitelezésének szakfelügyeletére független személyt alkalmazni,
* az építési engedély kiadására illetékes községi/városi közigazgatási szerv által a munkálatok kivitelezésére kiadott jóváhagyásáról szóló határozatot benyújtani.

Ha a lefolytatott közbeszerzési eljárást követően az eszközök igénybevevője és a kiválasztott kivitelező a munkálatok értékének becslése szerint megpályázott összegtől kevesebb összegre szerződik, a Titkárság által odaítélendő eszközökről szóló szerződést módosítani kell. A pótszerződés csökkenti a Titkárság által odaítélendő összeget, a munkálatoknak az eszközök igénybe vevője és a kiválasztott kivitelező között megkötött szerződés alapján leszerződött valós összeggel összhangban, a társfinanszírozó hozzájárulásának összege viszont nem csökken.

**A PÁLYÁZÁS MÓDJA**

Az eszközök odaítélése iránti pályázati kérelmet a Titkárság egységes pályázati formanyomtatványán kell benyújtani. A teljes pályázati dokumentáció **2019. szeptember 25-étől** letölthető a Titkárság [**www.puma.vojvodina.gov.rs**](http://www.puma.vojvodina.gov.rs/) weboldaláról.

A pályázati kérelmeket postán az alábbi címre kell elküldeni: Pokrajinski sekretarijat za obrazovanje, propise, upravu i nacionalne manjine – nacionalne zajednice, „Za konkurs – za finansiranje i sufinansiranje rekonstrukcije, adaptacije, sanacije i investiciono održavanje objekata ustanova osnovnog i srednjeg obrazovanja i vaspitanja na teritoriji Autonomne pokrajine Vojvodine za 2019. godinu” , 21000 Novi Sad, Bulevar Mihajla Pupina 16., vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A pályázati formanyomtatványhoz mellékelni kell:**

**1. A műszaki dokumentáció másolata, amely alapján az építési engedély kiadására illetékes szerv a munkák kivitelezéséről szóló határozatot kiadta. (Abban az esetben, ha a létesítmény tulajdonosa - amelyen a munkákat kivitelezik - Vajdaság AT, de az intézmény a munkálatok kivitelezésének jóváhagyásáról a határozatot nem szerezte be, annak a műszaki dokumentációnak a másolatát nyújtja be, melynek alapján a Tartományi Kormánynak a munkák kivitelezésére vonatkozó jóváhagyásának kiadását követően az illetékes szerv a munkák kivitelezésének jóváhagyásáról szóló határozatot kiadja.)**

**2. Az építési engedély kiadására illetékes szerv határozatának fénymásolata a munkálatok kivitelezésének jóváhagyásáról. (Ha a létesítmény tulajdonosa, amelyen a munkákat kivitelezik, Vajdaság AT, de az intézmény a munkálatok kivitelezésének jóváhagyásáról szóló határozatot nem szerezte be, az illetékes szerv iratát nyújtja be, amellyel igazolja, hogy a mellékelt műszaki dokumentáció teljes és megfelelő, melynek alapján a Tartományi Kormány a munkálatok kivitelezésére vonatkozó jóváhagyásának megszerzését követően a munkálatok kivitelezésének jóváhagyásáról szóló határozatot kiadják.)**

**3. A munkálatoknak a felelős tervező által aláírt és hitelesített számítása és előszámlája (a dokumentum nem lehet hat hónapnál régebbi és számozott oldalakból kell állnia, valamint feltétlenül tartalmaznia kell a kidolgozásának dátumát),**

**4. Pénzbeli társfinanszírozás esetén meg kell küldeni a munkálatok társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat és hasonló) a tárgybeli munkálatok társfinanszírozásában való részvételről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni) egyetemben,**

**5. Nem pénzbeli társfinanszírozás esetén (be nem épített építőanyag) meg kell küldeni az építőanyag Vajdaság autonóm tartományi piaci árának lekérdezéséről szóló bizonyítékot, a közbeszerzésről szóló törvény alapján, az eszközök igénybevevőjének a tárgybeli munkálatok társfinanszírozásában be nem épített építőanyag anyaggal való részvételéről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni, feltüntetve a felhasználásra kerülő építő anyag fajtáját, mennyiségét és értékét) egyetemben.**

**A pályázati kérelmek benyújtási határideje 2019. október 07.**

A Titkárság fenntartja a jogát, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítélését további feltételek teljesítésével határozza meg.

A Bizottság nem vitatja meg:

- a hiányos pályázati kérelmeket,

- a késve érkező pályázati kérelmeket (a pályázat utolsó napjaként megjelölt határidő után elküldött pályázati kérelmeket),

- a nem engedélyezett pályázati kérelmeket (jogosulatlan személyek és alanyok által benyújtott pályázati kérelmek, akik nem tartoznak a pályázók köréhez),

- azon pályázati kérelmeket, amelyek nem a pályázatban előirányzott rendeltetésekre vonatkoznak,

- azoknak a pályázóknak a pályázati kérelmeit, akik az előző időszakban nem tartották tiszteletben a VAT költségvetéséből származó eszközök odaítéléséről szóló szerződés rendelkezéseit,

- azoknak a pályázóknak a pályázati kérelmeit, akik az előző időszakban a tartományi költségvetésből odaítélt eszközöket pénzügyi és tartalmi beszámolóval nem igazolták.

A pályázati eredményeket a Titkárság a weboldalán teszi közzé.

**További tájékoztatás a pályázattal kapcsolatban a Titkárság 021/487 4036 és 021/487 4614 telefonszámain kapható.**

Nyilas Mihály

tartományi titkár